alpegullregn
Store norske leksikon,Biologi,Planteriket,Dekkfrøete planter,Tofrøbladete planter,Erteblomstordenen,Erteblomstfamilien,Gullregnslekta
Alpegullregn er en hardfør busk i erteblomstfamilien med gule blomster i lange klaser. Alpegullregn er en veldig giftig plante. I Norge er planten en fremmed art og utgjør en svært høy økologisk risiko.
Beskrivelse Alpegullregn er en 5-8 m høy busk med nitrogenfikserende knoller på røttene. De gule, hengende blomsterklasene kan bli opptil 40 cm lange og blomstrer i juni. Belgene har vinger langs den ene kanten og spres sannsynligvis med vind. Bruk Busken har siden 1700-tallet blitt brukt som prydtre. Utbredelse Alpegullregn kommer opprinnelig fra fjellområdet i Mellom- og Sør-Europa. Busken er i Norge funnet nord til Bodø og Steigen, og finnes forvillet fra hager og grøntanlegg til naturen. Økologiske konsekvenser Alpegullregn er en fremmed art utgjør en svært høy økologisk risiko i Norge. Planten er i rask spredning til naturen, og har potensial til å endre jordsmonnets kjemi og struktur, samt endre artssammensetning av den øvrige vegetasjonen på grunn av sitt strøfall og sine nitrogenfikserende knoller. Systematikk Nivå   Norsk navn   Vitenskapelig navn       Art   Alpegullregn   Laburnum alpinum     Slekt   Gullregnslekta   Laburnum     Familie   Erteblomstfamilien   Fabaceae     Orden   Erteblomstordenen   Fabales     Klasse   Tofrøbladede planter   Dicotyledoneae     Rekke   Dekkfrøete planter   Angiospermae     Rike   Planteriket   Plantae Les mer i Store norske leksikon gullregn Eksterne lenker Helsenorge: Giftinformasjon om gullregn Artsdatabanken: Risikovurdering av alpegullregn